מה זה נטוורקינג אופטימלי?
כשיש לכם מערכות יחסים ארוכות עם אנשים שמכירים אתכם, יודעים מה אתם שווים, מאמינים בכם וגם בלב שלם ימליצו עליכם
הדבר הראשון שתצטרכו לעשות הוא לשנות את התפיסה הרווחת והיא שנטוורקינג עושים כשצריכים. ממש לא – זו טעות קטלנית. נטוורקינג זה לא משהו שעושים פעם בשנתיים, כשמחפשים עבודה או כשצריכים משהו אלא בדיוק להפך, זה משהו שעושים כל הזמן ללא הפסקה ועדיף דווקא כשלא צריכים מאף אחד כלום. במילים אחרות: זהו תהליך שאורך זמן משום שמה לעשות? מערכות יחסים דורשות השקעה של זמן. אז נכון שאתם יכולים לשאול באופן חד פעמי את השכן, אם הבן שלו שעובד בסטארטאפ המגניב ההוא יכול להעביר הלאה את קורות החיים שלכם, אבל זה נטוורקינג מהסוג הכי פחות יעיל. שהרי להעביר את קורות החיים שלכם הוא יעביר, אבל מה מעבר לזה? הוא הרי לא ממש מכיר אתכם. ולכן, הנה התפיסה הנכונה יותר: נטוורקינג אופטימאלי זה כשיש לכם מערכות יחסים ארוכות עם אנשים שמכירים אתכם, יודעים מה אתם שווים, מאמינים בכם וגם בלב שלם ימליצו עליכם. בכדי שזה יקרה חשוב לטפח קשרים עם אנשים שעבדתם איתם, לקוחות, קולגות, מנהלים קודמים ולשמר אותם באופן מתמיד: להרים טלפון, להתעניין וגם להציע לעזור להם עוד הרבה לפני שמבקשים מהם עזרה.
הנטוורקינג האופטימלי מתאפיין במערכות יחסים ארוכות טווח, בהן האנשים מכירים אותך היטב, מעריכים את ערכך, מאמינים בך, וממליצים עליך בלב שלם.